માર્ગમાં કંટક પડ્યાં           સૌને નડ્યાં           બાજુ મૂક્યા ઊંચકી           તે દી નકી           જન્મ ગાંધી બાપુનો           સત્યના અમોઘ મોંઘા જાદુનો            તિથિ ન જોશો ટીપણે           ગાંધી જયંતિ તે દિને            અન્યાય નીચી મૂંડીએ           ના લીધો સાંખી           દુર્ગંધ પર મૂઠી ભરીને           ધૂળ નાખી           ઉકરડો વાળી-ઉલેચી           સૃજનનું ખાતર રચ્યું           અબોલા ભંગાવવા-           એ વાતમાં મનડું મચ્યું           કંઈક આમાંનું બને           ગાંધી જયંતિ તે દિને            તિથિ ન જોશો ટીપણે           ગાંધી જયંતિ તે દિને            મુર્ખને લીધા નભાવી           ધુર્તને યોજ્યા જગતકલ્યાણના           પથમાં પટાવી           હૈયું દીધું તે દીધું           પાછા વળી- ખમચાઈ ના કંઈ           ગણતરીથી સાંકડું કીધું           દૂભ્યાં-દબાયાં કોઈનું           એકાદ પણ જો આંસુ લૂંછ્યું           દાખવ્યું ઘર મનુજ કેરા           માહ્યલાંને વણપૂછ્યું           હૃદય જો નાચી ઊઠ્યું           અન્યના સાત્વિક સુખે            તિથિ ન જોશો ટીપણે           ગાંધી જયંતિ તે દિને -ઉમાશંકર જોશી